Linux
Linux, signum mercatorium Linux®, dicitur omnia systemata administrativa computatralia quae nucleum Linucem comprehendunt. Haec systemata, quamquam ubique simplius Linux appellantur, a rerum informaticarum peritis saepe potius GNU/Linux appellantur, quod omnia haec systemata multis programmatibus ab incepto GNU prolatis utuntur.

In mundi mercatu, Linux est unus ex variis alternis systematis Microsoft. Linux autem a communione programmatorum creatus est, sicut Vicipaedia. Non solum gratis, sed etiam apertus est, quare haec programmata libera ab omnibus usoribus inspectari et elaborari possunt.

In familia Linux Chrome OS praeclarum reperitur.

Historia 
Linux ex cogitatione Lini Torvalds anno 1991 ortus est. Linus enim, qui systema Minicem amabat, hoc systema systemati Unici simile factum haud putabat esse perfectum, maluitque novum systema administrativum creare modo ad se delectandum et ad se informaticam melius discendum.

Postea, die 17 Septembris anno 1991, Linus suo systemati administrativo versionem 0.1 nuclei creavit.

Tandem anno 1992 Orestes Zborowski Linucem X Server excogitavit ad non solum systema texticum sed systema graphicum quoque habendum.

Anno 1994 demum Linus versionem 1.0 praebuit post versiones 66 medias.

Distributiones 
Linux exsistit in multis formis, quae species Linucis distributiones appellantur. Quaeque distributio suum nomen proprium habet. Una distributio hodierna populo grata est Ubuntu. 

Alia exempla distributionium Linucis sunt:

 Arch Linux
 Debian GNU/Linux
 Fedora
 Gentoo
 Kanotix
 Knoppix
 Linspire
 Lycoris
 Mandriva
 pocketlinux
 RedHat
 Slackware
 SuSE
 Turbolinux
 Ubuntu (Kubuntu, Lubuntu, Xubuntu, Edubuntu, Ubuntu Christian Edition)
 Vine Linux

Nexus interni 
 GNU
 Chrome OS
 Microsoft
 Unix

Notae 

Commentarius Interretelis Encyclopaediae Britannicae de Linux.

Nexus externi 

Signa mercatoria
Systemata operativa